
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      26.02.2014   

Nr. 4c-2/44/2014
BIROULUI  PERMANENT

AL

CAMEREI  DEPUTAŢILOR

    Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.105/2013 privind unele reglementări referitoare la cadrul financiar pentru Fondul de participare JEREMIE, trimisă spre dezbatere în fond cu adresa nr. PLx.18 din 10 februarie 2014, înregistrat sub nr. 4c-2/44 din 10 februarie 2014, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.

PREŞEDINTE,

Gheorghe DRAGOMIR

PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci

Nr. 4c-2/44/2014

RAPORT
asupra proiectului de Lege pentru aprobarea Ordonanţei de urgenţă a Guvernului nr.105/2013 privind unele reglementări referitoare la cadrul financiar pentru Fondul de participare JEREMIE
    
       În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanţe şi bănci a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.105/2013 privind unele reglementări referitoare la cadrul financiar pentru Fondul de participare JEREMIE,  trimis spre dezbatere în fond cu adresa nr. PLx.18 din 10 februarie 2014, înregistrat sub nr. 4c-2/44 din 10 februarie 2014.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
    Consiliul Legislativ, prin avizul nr. 1284 din 20 noiembrie 2013, a avizat favorabil proiectul de Lege. 
    Proiectul de Lege supus dezbaterii are ca obiect reglementarea cadrului financiar general pentru plăţile fondului de participare JEREMIE, în vederea creşterii gradului de absorbţie a instrumentelor structurale în România, în sensul abilitării Autorităţii de Certificare şi Plată din cadrul Ministerului Finanţelor Publice de a efectua plata sumelor acordate suplimentar Fondului.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din 25 februarie 2014.
Din totalul de 32 de membri ai Comisiei pentru buget, finanţe şi bănci au fost prezenţi la dezbateri  32 deputaţi.
În raport cu obiectul şi conţinutul său, iniţiativa legislativă face parte din categoria legilor ordinare.
La dezbaterea acestei iniţiative legislative a fost prezent, în calitate de invitat, domnul Dan Manolescu, secretar de stat în cadrul Ministerului Finanţelor Publice.
    În urma examinării iniţiativei legislative şi a opiniilor exprimate, membrii Comisiei propun, cu unanimitate de voturi, să supună spre dezbatere şi adoptare Plenului Camerei Deputaţilor proiectul de Lege pentru aprobarea Ordonanţei de urgenţă a Guvernului nr.105/2013 privind unele reglementări referitoare la cadrul financiar pentru Fondul de participare JEREMIE, în forma adoptată de Senat.

